[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraAug 10, 20222 min read"}, {"text_idx": "#000006", "text": "*For English review see language toggle switch*"}, {"text_idx": "#000007", "text": "A ninnau ar ganol gwyliau\u2019r haf, dwi\u2019n siw\u0302r y bydd sawl rhiant ar hyd a lled Cymru\u2019n hen gyfarwydd ag wynebau pwdlyd, blin fel sydd ar y clawr, yn enwedig os \u2019da chi\u2019n rhiant i blentyn bach!"}, {"text_idx": "#000008", "text": "Temper tantrums. Cranky pants. Llyncu mul. Colli\u2019ch limpyn. Gwylltio. Mynd yn grac. Cael my\u0300ll. Strancio. Troi\u2019n wallgo \u2013 mae \u2019na gymaint o ffyrdd gwahanol o ddweud bod rhywun yn flin!"}, {"text_idx": "#000009", "text": "Mae bywyd yn braf pan mae petha\u2019n mynd yn iawn tydi. Ond weithia, tydi bywyd jest ddim yn deg nadi? Dio\u2019m ots pa mor \u2018calm\u2019 a \u2018chilled\u2019 \u2019da chi\u2019n meddwl ydach chi, mae \u2019na rhywbeth sy\u2019n siw\u0302r o wylltio pawb yn y pen draw, o bryd i\u2019w gilydd."}, {"text_idx": "#000010", "text": "Weithia, pethau sy\u2019n mynd o chwith, neu ar adegau eraill mae pobl yn gwneud pethau sy\u2019n eich gwneud chi\u2019n GANDRYLL! I mi, mae\u2019r \u2018anghenfil\u2019 neu\u2019r \u2018red mist\u2019 yn dod pan dwi\u2019n dreifio. Jest weithiau. Daw\u2019r road rage i\u2019r golwg pan mae gyrwyr eraill yn gwneud pethau hollol dwp a gwirion ar y lo\u0302n."}, {"text_idx": "#000011", "text": "Wrth gwrs, tra mae\u2019r rhan fwyaf o oedolion a phlant hy\u0302n wedi dysgu sut i reoli eu teimladau, tydi pawb ddim mor ffodus. Mae plant bach yn enwedig, yn ei chael hi'n anodd rheoli a mynegi'r teimladau pwerus yma. Ac wrth gwrs, mae 'na rai sydd yn tyfu i fyny ac yn dal i gael trafferh gyda'r teimladau overwhelming."}, {"text_idx": "#000012", "text": "Dyma lyfr, ar ffurf mydr ac odl, sy\u2019n cadarnhau fod bywyd yn gallu bod yn anodd weithiau, a\u2019i bod hi reit naturiol i fod yn flin o dro i dro."}, {"text_idx": "#000013", "text": "Drwy stori ysgafn, fe welwn ferch fach sy\u2019n cael trafferth rheoli ei thymer pan nad yw pethau\u2019n plesio. Mae yma gyfle da i gynnal trafodaeth ar deimladau cymysglyd fel \u2018bod yn flin.\u2019 Gallaf weld y llyfr yma fel arf defnyddiol yn y dosbarth ac yn y cartref, nid yn unig gyda phlant yn y Cyfnod Sylfaen, ond gyda disgyblion hy\u0302n fyddai\u2019n buddio o\u2019r cyfle i drafod yr emosiynau hyn. Yn sicr mae hwn yn adnodd defnyddiol i unrhyw riant sy\u2019n ceisio cynnal sgwrs am y teimladau hyn."}, {"text_idx": "#000014", "text": "Er bod y llyfr yn ddefnyddiol, dwi\u2019n meddwl ei fod o\u2019n colli\u2019r cyfle i gynnig mwy o strategaethau defnyddiol ar gyfer rheoli\u2019r tymer. Mi faswn i wedi hoffi gweld mwy am fy \u00a312.99 os dwi\u2019n bod yn onest. llyfr i\u2019w fenthyg o\u2019r llyfrgell fydd hwn i mi, debyg."}, {"text_idx": "#000015", "text": "Un peth yn y llyfr sy\u2019n hollol wir \u2013 mae cwtsh neu \u2018hyg\u2019 gyda rhywun annwyl yn gallu gwneud gwyrthiau. Does \u2019na ddim byd gwell na chofleidiad mawr er mwyn tawelu\u2019r dyfroedd nagoes!"}, {"text_idx": "#000016", "text": "Fel a nodir ar y clawr, rhaid cofio fel nifer o lyfrau dwyieithog, mai addasiad o\u2019r gwreiddiol yw\u2019r llyfr, ac er bod y testun Cymraeg a\u2019r Saesneg wrth ymyl ei gilydd, tydyn nhw ddim bob amser yn dweud yr un peth gan nad ydynt yn gyfieithiad uniongyrchol."}, {"text_idx": "#000021", "text": "Nid ydym yn gyfrifol am gynnwys gwefannau allanol."}, {"text_idx": "#000023", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000024", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]